O'zbekiston tashqi ishlar vaziri Bosh Assambleyada gapirdi
Elyor G'aniyev afg'on urushi, Orol dengizi muammosi, 2010-yilda Qirg'izistondagi etnik xunrezliklar va suv tanqisligiga to'xtaldi.
Vazir nutqini O'zbekistonning mustaqillikdan keyingi 20 yil ichidagi yutuqlariga baho berishdan boshladi. So'ng Markaziy Osiyodagi jarayonlarga to'xtalar ekan, Afg'onistondagi urush, Orol dengizi muammosi, o'tgan yil yozida Qirg'iziston janubidagi etnik xunrezliklar va mintaqada suv tanqisligiga to'xtaldi. Xususan, deydi Elyor G'aniyev, O'sh voqealariga sababchi kuchlar - buyurtmachilar, tashkilotchilar va ijrochilar bo'yicha tergov haligacha yakuniga yetkazilmadi. Adolat o'rnatilmas ekan, Qirg'iziston janubida o'zbeklar va qirg'izlar o'rtasida ishonch va hamkorlik tiklanmaydi. Bu esa butun mintaqa tinchligi uchun tahdiddir. Afg'oniston masalasida O'zbekiston tashqi ishlar vaziri deydiki, bu yurt muammosining yechimi afg'on xalqining qo'lida. Mojaroni harbiy yo'l bilan hal etib bo'lmasligiga barcha tomonlar amin bo'ldi, deydi G'aniyev. O'zaro urush qilayotgan ichki kuchlar murosa qilsagina tinchlik qaror topadi, deydi u. Sessiyada Tojikiston Tashqi ishlar vaziri Uning aytishicha, Tojikiston tog'lardagi muzliklarni saqlab qolishga qaratilgan jamg'armani tuzish taklifiga xalqaro hamjamiyatdan javob kutmoqda. "O'zaro hamkorliksiz iqlim o'zgarishi oqibatlariga barham berib bo'lmaydi," - deydi Zarifiy. Vazir a'zo davlatlarni tashabbusni qo'llab-quvvatlashga chaqirdi. Afg'oniston masalasiga to'xtalar ekan, Zarifiy bu davlatning mintaqa bilan savdo va iqtisodiy aloqalarini ijobiy hol sifatida ta'kidlab o'tdi, Afg'oniston-Tojikiston chegarasida beshta ko'prik qurilganini aytib, 220 kilovatt elektr liniyasi tushirilganini ma'lum qildi. Odil O'zbek xizmatiga 2005-yilda kelgan. Diktor va prodyuser. AQShning Tafts Universitetida xalqaro aloqalar sohasida magistrlik darajasini olgan. Ungacha O'zbekiston TV 1-kanalida ingliz tilidagi yangiliklar – FCN (First Channel News) – ko'rsatuvining muallif-boshlovchisi edi. "Axborot" dasturida mehnat qilgan. Odil ko'p yillar AQShning Toshkentdagi elchixonasi axborot bo'limida ishlagan. O'zbek, ingliz va rus tillarida chop etilgan qator maqolalar muallifi. Farg'ona shahrida tug'ilgan.